3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 755 της 1 Ιουν./23 Δεκ. 1963 (ΦΕΚ Α΄ 226) Περί καθορισμού των όρων ιδρύσεως, οργανώσεως και λειτουργίας ιδιωτικών επαγγελματικών σχολών δι’ αλληλογραφίας. Έχοντες υπ’ όψιν τας διατάξεις του άρθρ. 16 παρ. 4 του Ν.Δ. 3971/1959 περί Τεχνικής και Επαγγελματικής Εκπαιδεύσεως, Οργανώσεως και Μέσης Εκπαιδεύσεως και Διοικήσεως της Παιδείας, και την υπ’ αριθ. 223/1963 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-1.Κατά την υπό των διατάξεων των άρθρ. 2, 3 και 4 του υπ’ αριθ. 671/1961 Β.Δ/τος «περί καθορισμού των όρων ιδρύσεως, οργανώσεως και λειτουργίας των ιδιωτικών επαγγελματικών σχολών κλπ.» (ΦΕΚ 159/13.9.61 τεύχος Α΄) προβλεπομένην διαδικασίαν και επί τη υποβολή των υπό τούτων απαιτουμένων δικαιολογητικών επιτρέπεται η χορήγησις αδείας εις Φυσικά ή Νομικά Πρόσωπα προς ίδρυσιν ιδιωτικών επαγγελματικών σχολών δι’ αλληλογραφίας. 2.Μετά την κατ’ άρθρ. 4 του υπ’ αριθ. 671/1961 Β.Δ/τος γνωμοδότησιν του Α.Σ.Ε.Π. Επαγγελματικής Εκπαιδεύσεως, οι αιτούντες την ίδρυσιν ιδιωτικής επαγγελματικής σχολής δι’ αλληλογραφίας, ειδοποιούμενοι παρά της Γενικής Διεθύνσεως Επαγγελματικής Εκπαιδεύσεως, υποβάλλουσιν αυτή εντός μηνός το βραδύτερον: α)Αίτησιν περί χορηγήσεως αδείας λειτουργίας. β)Δήλωσιν περί προσλήψεως Διευθυντού της Σχολής μετά μνείας των τυπικών προσόντων άτινα κέκτηται ούτος. γ)Υπεύθυνον δήλωσιν του προσληφθέντος Διευθυντού ότι αποδέχεται τον διορισμόν του. 3.Προκειμένης ιδρύσεως Τεχνικής Σχολής δι’ αλληλογραφίας συνυποβάλλεται μετά των ως άνω δικαιολογητικών και πίναξ των εν τη Σχολή υπαρχόντων οργάνων και μηχανημάτων πρακτικής ασκήσεως. 4.Η Γενική Διεύθυνσις Επαγγελματικής Εκπαιδεύσεως μετά την συγκέντρωσιν και τον προσήκοντα έλεγχον των υπό των προηγουμένων παραγράφων του παρόντος προβλεπομένων δικαιολογητικών, διαβιβάζει ταύτα εις το Α.Σ.Ε.Π. Επαγγελματικής Εκπαιδεύσεως, όπερ γνωμοδοτεί εντός μηνός το βραδύτερον περί της χορηγήσεως και της αδείας λειτουργίας. 5.Μετά την υπό του Α.Σ.Ε.Π. Επαγγελματικής Εκπαιδεύσεως υποβολήν εις το Υπουργείον  της κατά την προηγουμένην παράγραφον γνωμοδοτήσεως εκδίδεται η υπό του άρθρ. 16 παρ. 4  του Ν.Δ. 3971/1959 προβλεπομένη Υπουργική  απόφασις περί χορηγήσεως αδείας ιδρύσεως  και      λειτουργίας       επαγγελματικής      σχολής (Αντί των σελ. 576,01-576,12(β) Σελ. 576,01(α) Τεύχος 473-Σελ. 123 Ιδιωτικές Επαγγελματικές Σχολές 32.Ζ.η.1-3 επ’ ονόματι του αιτούντος, ήτις δημοσιεύεται εις την Εφημερίδα της Κυβερνήσεως. Άρθρ.2.-Η ανανέωσις της αδείας ιδρύσεως και λειτουργίας των ιδιωτικών επαγγελματικών σχολών δι’ αλληλογραφίας συντελείται κατά τας διατάξεις του άρθρ.9 του υπ’ αριθ. 671/1961 Β.Δ/τος εντός του μηνός Δεκεμβρίου εκάστου έτους και ισχύει δια το επόμενον ημερολογιακόν έτος. Άρθρ.3.-Αι διατάξεις των άρθρ. 7, 8, 11, 13, 18, 20, 21, 22 και 23 του υπ’ αριθ. 671/1961 και του άρθρου μόνου του υπ’ αριθ. 538/1962 Β.Δ/τος εφαρμόζονται και επί των ιδιωτικών επαγγελματικών σχολών δι’ αλληλογραφίας. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 576,02(α) Τεύχος 473-Σελ. 124 32.Ζ.η.3 Ιδιωτικές Επαγγελματικές Σχολές